Lube barnehage har tre avdelinger og dette barnehageåret har vi 46 barn: Løvene er for 0-2 år, Tigerbarna for 2-3 år, Sjiraffene for 3-6 år. Gruppesammensetningen kan variere fra år til år. Barnehagen har 11,5 årsverk med totalt 16 ansatte barnehageåret 2020 / 2021.

Vi har tospråklige assistenter ved behov. Til tider kan det være språkstudenter eller personer som er i arbeidstrening eller praksis hos oss. Barnehagen har samarbeid med kommunale instanser som styrket barnehage, barnevern, PPT, helsestasjon og senter for flerspråklige (FBU) og barnehage enheten i kommunen.

**Satsingsområde for 2020 / 2021: Språk**

***«den gode fortellingen»***

Gjennom satsingen til Sandnes kommune USB – Utviklingsstøttene barnehage jobber vi videre med bevisstgjøring av voksenrollen. På bakgrunn av dette vil vi dette året ha språk som satsingsområde. Vi formidler gode fortellinger fra Bibelen, et rikt utvalg av bøker, eventyr og hverdagshistorier.

De 7 fagområdene fra rammeplanen ligger til grunn for planlegging og gjennomføring av de ulike aktivitetene og planene i barnehagen. Vi ser fagområdene i sammenheng, og de skal være en gjennomgående del av barnehagens innhold. Barnehagens verdigrunnlag preger arbeidet.

**Ny visjon for NLM-barnehagene AS:**

***«sammen om å sette verdifulle spor»***

NLM-barnehagene vil tilstrebe verdiene Nestekjærlighet, Likeverd og Mestring for å kunne være med å sette verdifulle spor.

**Misjonsprosjekt:**

Barnehagen er med og samler inn penger til barnas misjonsprosjekt i NLM. Vi har gjennom dette fokus på andre kulturer og ulike måter å tenke, handle og leve på. Dette året er prosjektlandet Indonesia, og handler om forebyggende helsearbeid. Opp mot dette knytter vi en fortelling fra Bibelen som fremføres i en sangforestilling i mai. Misjonsfesten, som er et samarbeid med SU, er årets høydepunkt i Lube og er også barnehagens sommeravslutning. Dette året er tema «Sønnen som kom hjem til far»

**Tilvenning:**

«Barnehagen skal i samarbeid med foreldrene legge til rette for at barnet kan få en trygg og god start i barnehagen» (Rammeplan for barnehager). I Lube er tilvenningsperioden i utgangspunktet 3 dager. Vi har hele tiden barnet i fokus, og tilvenningstiden forlenges dersom det er behov for det. Alle nye foreldre blir invitert til en nybegynnersamtale i løpet av de to første ukene.

**  **

**Progresjon:**

For å ivareta progresjonen i barnas utvikling vil vi gi barna utfordringer og opplevelser ut fra deres alder og modenhetsnivå. Vi har felles tema på alle avdelingene, men tilpasser det til barnegruppen, bl.a. ved bruk av smågrupper. Vi har førskolegruppe en gang pr uke, og samarbeid med Tryggheim Forus skole som vi også besøker til våren. Ellers har vi samarbeid med skolene som barna skal gå på. Med dette ønsker vi at overgangen barnehage – skole blir en positiv opplevelse for det enkelte barn.

**Faste aktiviteter:**

Temasamling på hver avdeling, kristen samling en gang pr uke, ukas barn på Tiger og Sjiraff, fellessamlinger, turdag, varmmat en gang pr uke, markering av fødselsdager, førskolegruppe, smågrupper, aktivitetsrom og utelek.

**Informasjon og dokumentasjon:**

Den daglige kontakten med foreldre er den viktigste informasjonskilden barnehage – hjem. Vi har også informasjon og dokumentasjon på barnehagens hjemmeside. Her finner du også rammeplan og utvidet utgave av årsplanen. Tavla på Kidplan brukes daglig i form av informasjon til foreldre. Her blir også lagt ut bilder som dokumentasjon på aktiviteter, lek og opplegg.

|  |
| --- |
| **OVERSIKT OVER BARNEHAGEÅRET 2020 / 2021** |
| August | Tilvenning og trygghet | Planleggingsdager 13. og 14. august |
| September | Tilvenning og trygghetNasjonal brannvernuke, uke 38 | OppstartsamtalerForeldremøte m valg av rep til SU  |
| Oktober | HøstenNaturen som arena for lek og læring  | ForeldrekaffiForeldresamtaler |
| November | Høsten  | ForeldresamtalerPlanleggingsdag 13. november  |
| Desember | Advent og jul  | LuciafeiringNissefestKirkebesøkJulefest med foreldre (SU) |
| Januar | Fortelling og undring  |  |
| Februar | Undring og utforskning  | Karneval |
| Mars | Påskebudskapet og påsketradisjoner  | PåskefrokostPåskevandring i kirka |
| April | Misjonsfest og barn i andre land | DugnadForeldresamtalerPlanleggingsdag 6. april |
| Mai  | 17.mai markering Misjonsfest og barn i andre land  | ForeldremøteMisjonsfest / sommeravslutning Planleggingsdag 14.mai  |
| Juni  | Du er verdifull | Soma gård, foreldre inviteres medBarnehageleir for førskolebarn |
| Juli  | Sommerbarnehage  |  |

(mer detaljert info kommer på mnd plan fra hver avd., samt hel versjon av årsplanen)



FORENKLET ÅRSPLAN 2020 / 2021

LUBE BARNEHAGE

Adr.: Lindeveien 79, 4314 Sandnes

Tlf: 51294352 / 468 18 732

Email: post@lube.no

Åpningstider: 07.15 – 16.30

Lube barnehage er en privat barnehage som eies og drives av Norsk Luthersk Misjonssamband. NLM barnehagene AS eier 33 barnehager. Barnehagen har utvidet kristen formålsparagraf og bygger på kristne grunnverdier. Vi ønsker å peke på hvor unike og verdifulle hver enkelt er. Årsplanen er utarbeidet i tråd med «Lov om barnehager» og «Rammeplan for barnehager». Opptak skjer via Sandnes kommune.

Vår visjon er:

**«I Lube barnehage er det godt å være»**

* Barna blir sett og hørt
* Barna blir verdsatt for den de er
* Barna møter rause ansatte
* Barna møter ansatte som gir trygghet og omsorg
* Barna møter venner
* Barna opplever at leken er en naturlig del av hverdagen
* Barna får utfordringer i.f.h.t. alder og utvikling
* Barna blir kjent med Jesus

